Проект!

Закон за изменение и допълнение на Наказателно-процесуалния кодекс

(обн., ДВ, бр. 86 от 2005 г.; изм., бр. 46 и 109 от 2007 г., бр. 69 и 109 от 2008 г., бр. 12, 27, 32 и 33 от 2009 г., бр. 15, 32 и 101 от 2010 г., бр. 13, 33, 60, 61 и 93 от 2011 г.; Решение № 10 на Конституционния съд от 2011 г. – бр. 93 от 2011 г.; изм., бр. 19, 20, 25 и 60 от 2012 г., бр. 17, 52, 70 и 71 от 2013 г., бр. 21 от 2014 г., бр. 14, 24, 41, 42, 60, 74 и 79 от 2015 г., бр. 32, 39, 62, 81 и 95 от 2016 г., бр. 13, 63 и 101 от 2017 г., бр. 7 и 44 от 2018 г.; Решение № 14 на Конституционния съд от 2018 г. – бр. 87 от 2018 г.; изм., бр. 96 от 2018 г., бр. 7, 16 и 83 от 2019 г., бр. 98, 103 и 110 от 2020 г., бр. 9, 16 и 20 от 2021 г.; Решение № 7 на Конституционния съд от 2021 г. – бр. 41 от 2021 г.; изм., бр. 80 от 2021 г.; Решение № 13 на Конституционния съд от 2021 г. – бр. 85 от 2021 г.; изм., бр. 32 и 62 от 2022 г., бр. 48, 69, 84 и 86 от 2023 г. и бр. 18, 36 и 39 от 2024 г.)

§ 1. Създава се чл. 243а:
	„Отмяна на постановление за прекратяване на наказателното производство от главния прокурор
	Чл. 243а. В изключителни случаи главният прокурор може да отмени постановлението за прекратяване на наказателното производство и след изтичането на срока по чл. 243, ал. 10, когато:
	1. законът е  приложен неправилно или не е приложен законът, който е трябвало да бъде приложен;
2. е допуснато съществено нарушение на процесуалните правила;
	3. някои от доказателствата, върху които се основава постановлението, се окажат неистински или с невярно съдържание или не са били събрани по установения за това ред; 
	3. прокурор или разследващ орган е извършил престъпление във връзка с участието си в наказателното производство;
	4. се разкрият обстоятелства или доказателства, които не са били известни на прокурора, издал постановлението за прекратяване на наказателното производство, и имат съществено значение за делото; 
	5. с решение на Европейския съд по правата на човека е установено нарушение на Конвенцията за защита на правата на човека и основните свободи във връзка със съответното производство;
	6. не са взети всички мерки за разкриване на обективната истина и разследването не е проведено обективно, всестранно и пълно.“
	§ 2. Създава се чл. 243б:
[bookmark: to_paragraph_id49367286]„Обжалване на постановление за прекратяване от прокурора по искане на Комисията за противодействие на корупцията, Комисията за отнемане на незаконно придобитото имущество, Агенцията за държавна финансова инспекция и Сметната палата
Чл. 243а. (1) Когато прокурорът прекратява наказателно производство за престъпление по чл. 201, чл. 202, ал. 1 и 2, чл. 203, ал. 1, чл. 219, ал. 3 и 4, чл. 220, 224, 225б, 225в, 254а, чл. 254б, ал. 2, чл. 282, 282а, 283, 283а, 283б, чл. 294, ал. 4 във връзка с ал. 2, чл. 301, 302, 302а, 304, 304а, 304б, 305, 305а, 307 и чл. 387, ал. 3 от Наказателния кодекс, както и всяко едно друго престъпление, извършено във връзка с изброените по-горе, извършени от лицата по чл. 6, ал. 1 от Закона за противодействие на корупцията, препис от постановлението за прекратяване се изпраща на Комисията за противодействие на корупцията, Комисията за отнемане на незаконно придобитото имущество, Агенцията за държавна финансова инспекция и Сметната палата, които могат да обжалват постановлението пред съответния първоинстанционен съд в 14-дневен срок от получаването на преписа.
(2) Когато съобщението за извършено престъпление е направено от съответния държавен орган, той може да обжалва постановлението на прокурора за прекратяване на наказателното производство пред съответния първоинстанционен съд в седемдневен срок от получаването на преписа по реда на чл. 243, ал. 5 – 8.“

§ 3. Създава се чл. 244а:
„Обжалване на постановление за спиране от прокурора по искане на Комисията за противодействие на корупцията, Комисията за отнемане на незаконно придобитото имущество, Агенцията за държавна финансова инспекция и Сметната палата
Чл. 244а. (1) Когато прокурорът спира наказателно производство за престъпление по чл. 201, чл. 202, ал. 1 и 2, чл. 203, ал. 1, чл. 219, ал. 3 и 4, чл. 220, 224, 225б, 225в, 254а, чл. 254б, ал. 2, чл. 282, 282а, 283, 283а, 283б, чл. 294, ал. 4 във връзка с ал. 2, чл. 301, 302, 302а, 304, 304а, 304б, 305, 305а, 307 и чл. 387, ал. 3 от Наказателния кодекс, както и всяко едно друго престъпление, извършено във връзка с изброените по-горе, извършени от лицата по чл. 6, ал. 1 от Закона за противодействие на корупцията, препис от постановлението за прекратяване се изпраща на Комисията за противодействие на корупцията, Комисията за отнемане на незаконно придобитото имущество, Агенцията за държавна финансова инспекция и Сметната палата,  които могат да обжалват постановлението пред съответния първоинстанционен съд в 14-дневен срок от получаването на преписа.
(2) В случаите, когато съответният държавен орган е направил съобщение за извършено престъпление, може да обжалва постановлението на прокурора за прекратяване на наказателното производство пред съответния първоинстанционен съд в седемдневен срок от получаването на преписа по реда на чл. 244, ал. 5 и 6.“ 

	§ 4. В чл. 248 се правят следните допълнения:
	1. В ал. 1 се създава т. 9:
	„9. налице ли са основания за разделяне на делото.“
	2. В ал. 5 се създават т. 5, 6 и 7 :
	„5. може да отдели материалите за неиздирен или неявил се без уважителни причини подсъдим, за който не е приложима разпоредбата на чл. 269, ал. 3, в отделно дело, което се разпределя на нов съдебен състав, ако това няма да затрудни разкриването на обективната истина;
	6. може да отдели материалите за подсъдим, изпаднал в краткотрайно разстройство на съзнанието, което изключва вменяемостта, или който има друго тежко заболяване, което пречи на провеждането на наказателното производство, в отделно дело, което се разпределя на нов съдебен състав, ако това няма да затрудни разкриването на обективната истина;
	7. може служебно или по искане на някоя от страните да приложи разпоредбата на чл. 41.“
	
	§ 5. В чл. 368 се правят следните изменения и  допълнения:
	1. В ал. 1 след думата „пострадалият“ се добавя „или неговите наследници“.
	2. Създава се нова ал. 2:
[bookmark: _GoBack]	„(2) Пострадалият или неговите наследници, ощетеното юридическо лице или съответният държавен орган, направил съобщението за извършено престъпление, могат да направят искане за ускоряване на разследването, ако е изтекла повече от една година от образуването на досъдебното производство и няма лице, привлечено в качеството на обвиняем. Нови искания могат да се правят след изтичане на шестмесечен срок от произнасянето на съда по ал. 4.“
	3. Досегашните ал. 2 и 3 стават съответно ал. 3 и 4.

	§ 6.  В чл. 411д, ал. 1 и 2 думите „чл. 243а“ се заменят с „чл. 243, ал. 10“. 

